Harry Potter

:*Ovaj članak govori o romanima i filmovima o Harryju Potteru. Za istoimeni lik pogledajte Harry Potter (lik).*

**Harry Potter** je serijal od sedam romana koje je napisala engleska književnica Joanne Kathleen Rowling, poznatija kao J. K. Rowling. Naknadno su objavljene još tri knjige - Metloboj kroz stoljeća, Čudesne zvijeri i gdje ih pronaći i Bajke Barda Beedlea, napisane u humanitarne svrhe. Knjige opisuju svijet vještica i čarobnjaka, a glavni lik je mladi čarobnjak Harry Potter. Prvi roman, Harry Potter i Kamen mudraca, objavljen je 1997. Svih sedam romana doživjelo je i filmsku adaptaciju, pri čemu je posljednji urađen iz dva dijela.

Knjige se objavljuju u izdanju Bloomsbury Publishing Plc-a (originalna verzija; Ujedinjeno kraljevstvo), Scholastic Pressa (američka verzija) itd.

## Pregled 
### Historija izdanja 
Prva HP knjiga objavljena je u Ujedinjenom Kraljevstvu u izdanju Bloomsburyja, malog nezavisnog izdavača, u julu 1997. Knjige imaju fanove svih uzrasta i u cijelom svijetu. Tako su u Ujedinjenom Kraljevstvu objavljene dvije verzije knjige, iste tekstom, ali različite naslovnicama. Jedna verzija namijenjena je djeci, a druga odraslima.

Prve tri knjige, Harry Potter i Kamen mudraca, Harry Potter i Odaja tajni te Harry Potter i zatočenik Azkabana osvojile su nagradu Nestlé Smartie Book Prize za dobnu grupu od 9 do 11 godina. Do vremena izlaska četvrte knjige, Harry Potter i Plameni pehar, serijal je već postao visoko profiliran, novine i časopisi bili su puni priča o Harryju Potteru. U isto je vrijeme Warner Brothers započeo snimanje serije filmova koji se temelje na romanima.

Svaka knjiga prati otprilike jednu godinu Harryjevog života u Hogwartsu - školi vještičarenja i čarobnjaštva gdje uči koristiti magija i spravljati čarobne napitke. Harry također uči savladati prepreke, kako magične tako i socijalne i emocionalne.

U serijalu je napisano sedam knjiga, a svaka je za nijansu mračnija od prethodne. Kako Harry odrasta, tako i njegov najveći neprijatelj, Lord Voldemort, ima sve veću moć. Sve od izlaska pete knjige autorica otkriva neke detalje iz radnje budućih knjiga na svojoj web stranici.

Kako kaže J. K. Rowling, ideju o glavnom liku svojih romana, Harryju Potteru, dobila je dok se vozila vozom od Manchestera do Londona 1991. Njeno omiljeno mjesto za pisanje prve knjige bio je jedan edinburški kafić u kojem je ispijala bezbrojne šoljice kafe. Zahvaljujući prodaji knjiga i pravima na filmove, Rowling je postala milionerka i 620. najbogatija osoba na svijetu. Pretpostavlja se da je J. K. Rowling bogatija od Kraljice Elizabete II

## Serijal 
### Knjige 
1.Harry Potter i Kamen mudraca
* vrijeme radnje: 1981., 1991. na 1992.
* datum izlaska: 26. juni 1997.(UK)
* prodaja(SAD): 17 miliona
2.Harry Potter i Odaja tajni
* vrijeme radnje: 1943., 1992. na 1993.
* datum izlaska: 2. juli 1998.(UK)
* prodaja(SAD): 14.7 miliona
3.Harry Potter i Zatočenik Azkabana
* vrijeme radnje: 1993. na 1994.
* datum izlaska: 8. juli 1999.(UK)
* prodaja(SAD): 12.8 miliona
4.Harry Potter i Plameni Pehar
* vrijeme radnje: 1944., 1981., 1994. na 1995.
* datum izlaska: 8. juli 2000.(UK/SAD)
* prodaja(SAD): 12.3 miliona
5.Harry Potter i Red feniksa
* vrijeme radnje: 1976., 1995. na 1996.
* datum izlaska: 21. juni 2003.(UK/SAD)
* prodaja(SAD): 13.7 miliona, 5 miliona u prva 24 sata
6.Harry Potter i Princ miješane krvi
* vrijeme radnje: 1926., 1937., 1960., 1970., 1996. na 1997.
* datum izlaska: 16. juli 2005.(UK/SAD) 
* prodaja(SAD): 20 miliona, 7 miliona u prva 24 sata
7.Harry Potter i Darovi smrti 
* vrijeme radnje: 1997. na 1998., septembar 2017.
* datum izlaska: 21. juli 2007.(UK/SAD)

2001. su izašle još dvije knjige, Čudesne zvijeri i gdje ih pronaći (školski udžbenik) i Metloboj kroz stoljeća. Sav prihod od prodaje knjiga išao je Comic Relief-u, britanskoj dobrotvornoj organizaciji. 2007. se pojavilo i sedam ručno izrađenih primjeraka knjige Bajke Barda Beedlea, od kojih je jedan ponuđen na aukciji za 30.000 funti, a na kraju ga je Amazon.com prodao za 1,95 miliona funti, što je bila najveća cijena postignuta na aukciji za neki moderni književni rukopis.

#### Radnja knjiga 
Kroz sedam knjiga prati se odrastanje mladog čarobnjaka Harryja Pottera. Kada je bio još 10-godišnji dječak i živio sa tetkom, tetkom i bratićem koji ga nisu podnosili, Harry Potter je mislio da su njegovi roditelji poginuli u automobilskoj nesreći. Ali na njegov jedanaesti rođendan saznat će da to nije istina. On je zapravo jedan od najpoznatijih čarobnjaka u cijelom čarobnjačkom svijetu jer je još kao dijete porazio zloglasnog čarobnjaka lorda Voldemorta. To će objasniti i mnoge nezgode tokom njegova odrastanja i neobičan ožiljak u obliku munje na njegovu čelu. Harry kreće u školu vještičarenja i čarobnjaštva Hogwarts i tamo upoznaje Rona Weasleya i Hermionu Granger. Kroz školske godine Harry se hrabro suprotstavlja lordu Voldemortu koji nakon nestajanja pokušava povratiti snagu i konačno ubiti Harryja. Direktor Hogwartsa, Albus Dumbledore, pomaže Harryu u rješavanju poblema, kao i njegovi prijatelji, a na kraju šeste (zasad posljednje) knjige tragično umire. Harry, shrvan Dumbledorevom smrću, odlučuje vratiti se u mjesto prebivanja svojih roditelja kako bi otkrio preostale dijelove zagonetke i konačno se osvetio Voldemortu.

### Filmovi 
1.Harry Potter i Kamen mudraca
* datum izlaska: 16. novembar 2001.
* redatelj: Chris Columbus
2.Harry Potter i Odaja tajni
* datum izlaska: 15. novembar 2002
* redatelj: Chris Columbus
3.Harry Potter i Zatočenik Azkabana
* datum izlaska: 31. maj 2004.(UK)
* redatelj: Alfonso Cuarón
4.Harry Potter i Plameni Pehar
* datum izlaska: 18. novembar 2005.(većina zemalja)
* redatelj: Mike Newell
5.Harry Potter i Red feniksa
* datum izlaska: 13. juli 2007.
* redatelj: David Yates
6.Harry Potter i Princ miješane krvi
* datum izlaska: 17. juli 2009.
* redatelj: David Yates
7. Harry Potter i darovi smrti 1
* datum izlaska: 18. novembar 2010.
* redatelj: David Yates
8. Harry Potter i darovi smrti 2
* datum izlaska: 7. juli 2011.
* redatelj: David Yates

## Harry Potter kao brend 
Harry Potter brend je veoma jak zbog upravo svojih obožavatelja. Tako tu ima svega i svačega.

7. septembra 2005. Apple Computer je objavio da će u prodaju biti puštena posebna verzija iPoda s logom Hogwartsa na poleđini. Pri kupnji tog iPoda dobije se i kôd za skidanje svih dotada objavljenih audioknjiga o Harryju Potteru i biografija J. K. Rowling s iTunes Music Storea. 12. oktobra 2005. Apple Computers ponovno je predstavio iPod iz Harry Potter kolekcije koji dolazi sa svim knjigama i originalnim Harry Potter iPodom kojem je dodana linija kako bi dobio izgled 5G iPoda.

Uz to na internetu cvate trgovina raznim rekvizitima iz svijeta Harryja Pottera pa tako možete kupiti razne majice, šalove baš poput onih iz filmova... Ali u cijeloj su priči ipak najzanimljiviji čarobni štapići. Tako postoji cijela web-stranica posvećena upravo njima. Rade se ručno, od raznih vrsta drveća, dolaze s certifikatom, a ni njihova cijena ne zaostaje za onom "pravih" štapića (otprilike $50).

## Reference 
## Ostalo 
* Čarobnjački svijet
* Spisak likova u knjigama o Harryju Potteru
* Spisak mjesta u knjigama o Harryju Potteru
* Hronologija događaja u romanima o Harryju Potteru
* Magija (Harry Potter)
** Spisak čarolija u knjigama o Harryju Potteru
** Čarobni predmeti u knjigama o Harryju Potteru
* Novac u knjigama o Harryju Potteru